Tolkien si Marele Razboi. Originile Pamantului de Mijloc - John Garth
Sa fii prins in plina tinerete de anul 1914 nu a fost o experienta mai putin traumatizanta decat cea din 1939... Pana in 1918, mai toti prietenii mei apropiati erau morti. Aceasta biografie premiata exploreaza experientele de razboi ale lui J.R.R. Tolkien si impactul acestora asupra vietii sale si a scrierii romanelor Hobbitul si Stapanul inelelor. Cartea dezvaluie groaza si momentele de eroism traite de Tolkien ca ofiter in batalia de pe Somme si introduce intrucatva cercul de prieteni apropiati care i-au stimulat imaginatia si au incurajat predilectia sa pentru elementele mitologice stravechi. Garth argumenteaza ca experientele devastatoare din Primul Razboi Mondial sunt cheia pentru a intelege relevanta si fascinatia pentru Taramul de Mijloc. Tolkien si-a folosit imaginatia nu pentru a evada din realitate, ci pentru a reflecta asupra acestui cataclism si pentru a incerca sa il transforme. Aceasta biografie, una dintre cele mai cuprinzatoare din 1977 si pana azi, se bazeaza pe cercetarea meticuloasa a jurnalelor personale din timpul razboiului si a unei multitudini de alte surse. \n Scrisa cu pasiune, aceasta carte combina abilitatile de jurnalist de investigatie ale lui Garth cu atentia sporita a acestuia pentru detalii, definitorie pentru un cercetator. - Daily Mail \n Un tablou din culise care ne arata cum un scriitor a transformat mediul academic intr-unul artistic, cum prieteniile profunde ne sustin, dar au si abilitatea sa ne raneasca, si despre cum deziluzia cauzata de Primul Razboi Mondial a devenit sursa de inspiratie pentru saga lui Tolkien. - Detroit Free Press \n John Garth a studiat limba si literatura engleza la St Anne's College, Oxford, si a lucrat ca jurnalist la ziarele locale din Londra si, in ultimii treizeci de ani, la ziarul Evening Standard. Este scriitor, cercetator si tine prelegeri despre Tolkien si subiecte asemanatoare, in public sau la radio. Preda cursuri despre Tolkien la Oxford University's Department for Continuing Education, pentru University of Nevada, Las Vegas, si online pentru Mythgard Institute at Signum University.